b'\n_START_ARTICLE_\nR\xc3\xb8dbrun bladvikler\n_START_SECTION_\nUtseende\n_START_PARAGRAPH_\nEn middelsstor til ganske stor (vingespenn 16-24 millimeter) vikler, hodet, thorax og forvingens grunnfarge r\xc3\xb8dlig brune. Den er noe m\xc3\xb8rkere enn de andre Pandemis-artene og kan kjennes p\xc3\xa5 et tydelig r\xc3\xb8dskj\xc3\xa6r. Forvingen har et m\xc3\xb8rkere nettm\xc3\xb8nster. Et felt ved roten, et skr\xc3\xa5tt tverrb\xc3\xa5nd i midten og en trekantet flekk ved spissen er noe m\xc3\xb8rkere, med et markert r\xc3\xb8dskj\xc3\xa6r. Bakvingen er gr\xc3\xa5brun med kantfrynser som er hvitgule ved roten slik at det blir en lys kantlinje. Larven er blekgr\xc3\xb8nn med utst\xc3\xa5ende, hvite b\xc3\xb8rster. Hodekapselen er svart med lyse lengdestriper, ryggplaten p\xc3\xa5 det f\xc3\xb8rste kroppsleddet er svart.\n_START_SECTION_\nLevevis\n_START_PARAGRAPH_\nSom de andre bladviklerne har denne arten larver som kan leve p\xc3\xa5 mange ulike l\xc3\xb8vtr\xc3\xa6r. De voksne sommerfuglene flyr i juli-august.\n_START_SECTION_\nUtbredelse\n_START_PARAGRAPH_\nArten er utbredt over hele Europa (bortsett fra Island) og i det nordlige Asia._NEWLINE_I Norge er den vanlig i S\xc3\xb8r-Norge.'